Л1ЫФ1 НЭЩЭНЭ

#адыгэ_усэхэр

Сэ согупсысэ: 
Л1ы нэсыр хэт?..
Укъемыплъэк1ыу урилажьэм,
Уи гумрэ уи жьэмрэ зэгъусэм,        
Уи псалъэр нахуэм,
Лъэпкъ 1уэхум ухуэпэжым, 
Уи жыпым мэ къримыхым, 
Жьым уедэхащ1эрэ 
Щ1эр бгъэ1ущыфым... 
Ц1ыхубэм урал1ыф1щ, 
Ф1ым уранэхъыщхьэщ.
Уафэм   хуэдэу , уи акъылыр къабзэм,
Уи 1уэхум пц1ы лъэпкъ хэмылъым,
Уи нит1ыр занщ1эу къызэплъым,
Хэкум урикъуэ пажэщ,
Пэжым урилэжьак1уэщ,
Сынэк1уэнщи сигу уизгъэплъэнщ,
Сынэк1уэнщи сочэнджэщынщ,
Жэуапи уэ пщызгъуэтынщ.
 Л1ым  я нэхъыф1ым,
1уэхуф1 зезыхьэм
«Быдзышэ хьэлэл ефащ» хужа1э.
Нобэ л1ы нэсу къэслъытэм,
Сыт щыгъуи зи напэр къабзэм
А зырщ нагъыщэу хуэзгъуэтыр.